31998L0021
L 119/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 98/21/ЕО НА КОМИСИЯТА
от 8 април 1998 година
за изменение на Директива 93/16/ЕИО на Съвета относно улесняване свободното движение на лекарите и взаимното признаване на техните дипломи, удостоверения и други официални документи за професионална квалификация
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност и по-специално член 49, член 57, параграфи 1 и 2, първо и трето изречение и член 66 от него,
като взе предвид Директива 93/16/ЕИО на Съвета от 5 април 1993 г. относно улесняване свободното движение на лекарите и взаимното признаване на техните дипломи, удостоверения и други официални документи за професионална квалификация (1), последно изменена с Директива 97/50/ЕО на Европейския парламент и на Съвета (2), и по-специално член 44а от нея,
като има предвид, че Нидерландия е отправила мотивирано искане наименованието на трудовата медицина да бъде изменено за тази държава-членка в списъка на медицинските специалности, общи за две или повече държави-членки;
като има предвид, че Белгия и Люксембург са отправили мотивирано искане трудовата медицина да бъде включена за тези държави-членки в списъка на медицинските специалности, общи за две или повече държави-членки;
като има предвид, че Швеция е отправила мотивирано искане обществената медицина да бъде включена за тази държава-членка в списъка на медицинските специалности, общи за две или повече държави-членки;
като има предвид, че мерките, предвидени в настоящата директива, са в съответствие със становището на Комитета на висшите служители на общественото здраве, създаден с Решение 75/365/ЕИО на Съвета (3),
ПРИЕ НАСТОЯЩАТА ДИРЕКТИВА:
Член 1
Член 7, параграф 2 от Директива 93/16/ЕИО се изменя, както следва:
a)
в точката „трудова медицина“ се добавя следното:
„Белгия: médecine du travail/arbeidsgeneeskunde,
Люксембург: médecine du travail“;
б)
в точката „трудова медицина“, наименованието „Arbeids-en bedrijfsgeneeskunde“, изписано срещу „Нидерландия“, се заменя с наименованието „arbeid en gezondheid“;
в)
в точката „Community medicine“ се добавя следното:
„Швеция: Socialmedicin“.
Член 2
1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива до 31 декември 1998 г. Те незабавно уведомяват Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки уведомяват Комисията за текста на разпоредбите от националното им право, които приемат в областта, обхваната от настоящата директива.
Член 3
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 8 април 1998 година.